สโมสรฟุตบอลทอตนัมฮอตสเปอร์ในฤดูกาล 2023–24

ฤดูกาล 2023–24 เป็นฤดูกาลที่ 32 ของทอตนัมฮอตสเปอร์ในพรีเมียร์ลีก และเป็นฤดูกาลที่ 46 ติดต่อกันในลีกสูงสุดของระบบลีกฟุตบอลอังกฤษ นอกจากลีกภายในประเทศแล้ว พวกเขายังเข้าร่วมการแข่งขันเอฟเอคัพและลีกคัพในฤดูกาลนี้อีกด้วย นับเป็นครั้งแรกนับตั้งแต่ฤดูกาล 2009–10 ที่ทอตนัมจะไม่ได้ลงแข่งขันฟุตบอลสโมสรยุโรปรายการใด ๆ เนื่องจากพวกเขาจบในอันดับที่ 8 ของลีก
ในวันอังคารที่ 6 มิถุนายน ค.ศ. 2023 ทอตนัมประกาศว่า อันเก โพสเตโคกลู ได้รับการแต่งตั้งให้เป็นผู้จัดการทีมคนใหม่โดยมาจากกลาสโกว์เซลติก ก่อนหน้านี้เขายังเคยคุมทีมโยโกฮามะ เอ็ฟ มารินอส, ฟุตบอลทีมชาติออสเตรเลีย และบริสเบนโรอาร์ รวมถึงสโมสรอื่นๆ อีกมากมาย เขาได้เซ็นสัญญา 4 ปี
เมื่อวันที่ 12 สิงหาคม 2023 ซน ฮึง-มิน กัปตันทีมชาติเกาหลีใต้ กลายเป็นผู้เล่นเอเชียคนที่ 2 ที่เป็นกัปตันทีมในพรีเมียร์ลีก แทนที่อูโก โยริส
สรุปฤดูกาล.
ก่อนที่ฤดูกาลจะเริ่มต้น ทอตนัมจัดการคว้าตัวเดยัน กูลูเชฟสกีจากยูเวนตุสด้วยราคา 35 ล้านยูโร (1,318 ล้านบาท) รวมถึงเปโดร ปอร์โรจากสปอร์ติงลิสบอนในราคา 34.5 ล้านยูโร (1,300 ล้านบาท) นอกจากนี้พวกเขายังคว้าตัว กูลเยลโม วิคาริโอ ผู้รักษาประตูทีมชาติอิตาลีจากเอ็มโปลี เข้ามาแทนที่อูโก โยริส ที่ถูกตัดชื่อออกจากทีมในตำแหน่งผู้รักษาประตูมือหนึ่งคนใหม่ของสโมสร และนักเตะใหม่อีก 6 คนที่เซ็นสัญญามาร่วมทีม แต่ที่สำคัญที่สุดคือพวกเขาขายแฮร์รี เคน กองหน้าดาวซัลโวสูงสุดตลอดกาลของสโมสรให้กับไบเอิร์นมิวนิก เมื่อวันที่ 12 สิงหาคม ต่อมามีการประชุมทีมเพื่อคัดเลือกกัปตันทีมคนใหม่ ในที่สุดที่ประชุมก็เลือก ซน ฮึง-มิน เป็นกัปตันทีมคนใหม่ เจมส์ แมดดิสัน ที่ย้ายมาจากเลสเตอร์ซิตี เป็นรองกัปตันทีม และกริสเตียน โรเมโร เป็นกัปตันทีมคนที่ 3
พวกเขาเริ่มต้นฤดูกาลด้วยฟอร์มที่ยอดเยี่ยมไม่แพ้ใคร 10 นัดติดต่อกันระหว่างวันที่ 13 สิงหาคมถึง 27 ตุลาคม (แบ่งเป็นชนะ 8 แพ้ 2) ก่อนที่จะแพ้ 3 นัดติดต่อกันระหว่างวันที่ 6 พฤศจิกายนถึง 26 พฤศจิกายน เนื่องจากอาการบาดเจ็บของผู้เล่นและผู้เล่นถูกแบน ทำให้ฟอร์มของพวกเขาตกลงไป ขณะที่การแข่งขันคาราบาวคัพ พวกเขาตกรอบที่ 2 ด้วยน้ำมือของฟูลัม 3–5 จากการดวลจุดโทษ เมื่อวันที่ 29 สิงหาคม หลังเสมอกันในเวลาปกติ 1–1
เมื่อวันที่ 1 มกราคม 2024 อูโก โยริส อดีตผู้รักษาประตูกัปตันทีมตัดสินใจย้ายไปร่วมทีมลอสแอนเจลิส เอฟซี แบบฟรี ๆ หลังจากอยู่กับสโมสรนาน 11 ปี โดยได้จัดพิธีอำลาในช่วงพักครึ่งระหว่างเกมที่ทอตนัมฮอตสเปอร์ พบ บอร์นมัท ที่สนามกีฬาทอตนัมฮอตสเปอร์ ในวันต่อมา เซร์ฆิโอ เรกิลอน กลับสโมสรหลังสัญญายืมตัวกับแมนเชสเตอร์ยูไนเต็ด สิ้นสุดลง 2 วันต่อมา เจด สเปนซ์ กลับสโมสรอย่างรวดเร็วหลังจากย้ายไปลีดส์ในสัญญายืมตัวตลอดฤดูกาลก่อนจะย้ายไปเจนัวด้วยสัญญายืมตัวจนจบฤดูกาล
พรีซีซั่นและกระชับมิตร.
เพื่อเตรียมพร้อมสำหรับฤดูกาลที่จะมาถึง ทอตนัมจะลงเล่นนัดกระชับมิตรทั่วเอเชียและออสเตรเลียสำหรับเอเชีย-แปซิฟิกทัวร์ โดยสโมสรจะพบกับเวสต์แฮมยูไนเต็ดเป็นนัดแรกที่ออสเตรเลียในวันอังคารที่ 18 กรกฎาคม ค.ศ. 2023 จากนั้นพวกเขาจะเดินทางมาประเทศไทยเพื่อเล่นกับเลสเตอร์ซิตี ที่สนามราชมังคลากีฬาสถานในวันอาทิตย์ที่ 23 กรกฎาคม ค.ศ. 2023 จากนั้นสำหรับการจบทัวร์ครั้งนี้ ทอตนัมจะไปเยือนสิงคโปร์เพื่อเล่นกับโรม่าในวันศุกร์ที่ 26 กรกฎาคม
การแข่งขัน.
พรีเมียร์ลีก.
แมตช์.
โปรแกรมการแข่งขันพรีเมียร์ลีก ฤดูกาล 2023/24 ได้ประกาศออกมาเป็นที่เรียบร้อยแล้วเมื่อวันที่ 15 มิถุนายน ค.ศ. 2023.
เอฟเอคัพ.
ทอตนัมจะเข้าสู่เอฟเอคัพ ในรอบที่สามในฐานะหนึ่งในทีมจากพรีเมียร์ลีก และถูกจับสลากได้เล่นในบ้านพบกับ เบิร์นลีย์ จากนั้นพบกับ แมนเชสเตอร์ซิตี ในรอบที่สี่.
อีเอฟแอลคัพ.
ทอตนัมเข้าสู่ อีเอฟแอลคัพ ในรอบที่สองในฐานะหนึ่งในทีมจากพรีเมียร์ลีกที่ไม่ได้มีส่วนร่วมในรายการฟุตบอลสโมสรยุโรปใดๆ, และถูกจับสลากออกไปเยือน ฟูลัม.